Diari Oficial de la Generalitat Valenciana


Sumari del DOGV 10435, del 10-12-2024 (2024/12406)

ANUNCI de citació a termini a les persones interessades en el procediment ordinari numero 346/2024 del Jutjat contenciós administratiu número 4 de València, relatiu al Projecte de Reparcelació de la Urbanització Los Lagos.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10713

Data del DOGV
:   10-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12940

CVE
:   PMEU-T-3149-89956

Data del document
:   02-12-2024

Organisme emissor
:   Ajuntament d'Alginet

Tipus de document
:   Anunci

En virtut de requeriment remés pel Jutjat contenciós administratiu número 4 de València en relació amb el recurs contenciós administratiu procediment ordinari amb número d'actuacions 346/2024, interposat per R.B.G, N.G.R, J.J.G, T.F.G, MV.B.P, ML.V.C, A.A.E, T.B.I, IC.C.L, MR.C.C, MD.G.R i F.J.E. contra la Resolució d'Alcaldia de l'Ajuntament d'Alginet número 1169 de 04 de juliol de 2024 que acorda l'aprovació parcial del Projecte de Reparcel·lació de la Urbanització Los Lagos, es deixa sense efecte la resolució d'alcaldia número 606 del 24 d'abril de 2024, amb desestimació de les al·legacions formulades pels seus representats, s'ordena a l'Ajuntament d'Alginet que procedisca a remetre l'expedient administratiu dins del termini previst en l'article 48.3 de la Llei 29/1998, de 13 de juliol, reguladora de la Jurisdicció contenciosa administrativa i que procedisca a notificar la resolució que acorde la remissió de l'expedient administratiu i a citar a quants resulten interessats en el procediment perquè puguen personar-se com a demandats.

L'article 48.3 de la Llei 29/1998, de 13 de juliol, reguladora de la Jurisdicció contenciosa administrativa (LJCA), disposa que l'expedient haurà de ser remés en el termini improrrogable de vint dies, a comptar des que la comunicació judicial tinga entrada en el registre general de l'òrgan requerit. L'entrada es posarà en coneixement de l'òrgan jurisdiccional.

Conformement a l'article 49.1 de la citada Llei reguladora de la Jurisdicció contenciosa administrativa la resolució per la qual s'acorde remetre l'expedient es notificarà en els cinc dies següents a la seua adopció, a quants hi apareguen com a interessats i se citaran perquè puguen personar-se com a demandats en el termini de nou dies. La notificació es practicarà conformement al que es disposa en la llei que regule el procediment administratiu comú.

Complint amb el preceptuat en l'article 50.3 de la Llei 29/98, de 13 de juliol, reguladora de la Jurisdicció contenciosa administrativa, es fa saber als possibles interessats afectats que de personar-se fora de l'indicat termini, se'ls tindrà per part, sense que per això haja de retrotraure's ni interrompre's el curs del procediment, i si no es personaren oportunament continuarà el procediment pels seus tràmits, sense que hi haja lloc a practicar-los notificació de cap classe.

De conformitat amb la remissió que l'article 49.1 de la Llei 29/98, de 13 de juliol, reguladora de la Jurisdicció contenciosa administrativa fa a la pràctica de la notificació dels emplaçaments segons el que es disposa en la Llei del Procediment Administratiu Comú, per mitjà del present se li notifica el requeriment rebut de la Secció Primera de la Sala contenciosa administrativa del Tribunal Superior de Justícia de la Comunitat Valenciana així com la resolució de data 13 de setembre de 2.023 per la qual s'acorda la remissió de l'expedient administratiu i se'ls emplaça perquè puguen personar-se com a demandats en el termini de nou dies davant la Secció Primera de la Sala contenciosa administrativa del Tribunal Superior de Justícia de la Comunitat Valenciana

  

Alginet, 2 de desembre de 2024

Elia Ferrer Mendoza

Alcaldessa presidenta de l'Ajuntament d'Alginet